S-217/2016

Mál þetta, sem dómtekið var 24. október 2016, er höfðað með ákæru lögreglustjórans á höfuðborgarsvæðinu, útgefinni 21. júní 2016, á hendur F-kk-þgf M-kk-þgf Á-kk-þgf, kt. 000000-0000, Hrísmóum 1, Garðabæ, „fyrir umferðarlagabrot í Hafnarfirði með því að hafa laugardaginn 26. mars 2016 ekið bifreiðinni [...] sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandi 2,44 ‰ og 160 ng/ml af amfetamíni og 250 ng/ml af MDMA) og bakkað henni á bifreiðina [...] þar sem hún stóð kyrrstæð og mannlaus á bifreiðastæði við Reykjavíkurvegi 60 þar sem lögregla hafði síðar afskipti af ákærða.“ Mál 007-2015-16488.

Telst þetta varða við 1. mgr. 48. gr., 1. mgr., sbr. 2. mgr., 45. gr. a., 1. mgr., sbr. 3. mgr., 45. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði krefst vægustu refsinga sem lög leyfa og að allur sakarkostnaður þar með talin þóknun skipaðs verjanda, verði greiddur úr ríkissjóði.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða, höfðu tjáð sig stuttlega um lagaatriði og ákvörðun viðurlaga. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...]. Samkvæmt sakavottorði ákærða hefur honum tíu sinnum verið gerð refsing frá árinu 1997. Þau brot sem skipta máli við ákvörðun refsingar hans nú eru; Þann 6. maí 2009, var ákærða gekkst ákærði undir sátt til greiðslu sektar og sviptur ökuréttindum í 12 mánuði fyrir brot gegn 45. gr. og 48. gr. umferðarlaga. Þann 15. mars 2013 gekkst ákærði að nýju undir sátt til greiðslu sektar og sviptur ökurétti í fjögur ár frá 15. mars 2013 að telja, fyrir brot gegn 45. gr. umferðarlaga. Þann 14. mars 2014 var ákærði dæmdur í 60 daga fangelsi óskilorðsbundið, fyrir brot gegn ákvæðum 45. gr. og 48. gr. umferðarlaga og sviptur ökurétti ævilangt, frá 20. maí 2014 að telja.

Í dómaframkvæmd hefur refsing fyrir hvert ítrekað brot gegn 45. gr., 45. gr. a. og 48. gr. umferðarlaga, umfram fyrstu ítrekun, varðað þrjátíu daga fangelsi og hafa refsingar við ítrekanir eftir það, þyngst um sem nemur þrjátíu daga fangelsi, óskilorðsbundið. Með vísan til framangreinds, sbr. og 77. gr. almennra hegningarlaga nr. 19/1940, verður refsing ákærða ákveðin fangelsi í 75 daga, óskilorðsbundið.

Með vísan til 101. og 102. gr. umferðarlaga verður ævilöng svipting ökuréttinda ákærða, áréttuð.

Sakarkostnaður samkvæmt framlögðu yfirliti sækjanda nemur 134.265 krónum og verður ákærða gert að greiða hann auk þóknunar til skipaðs verjanda hans, S-kk-ef K-kk-ef K-kk-ef hrl., sem hæfileg þykir, 450.120 krónur að meðtöldum virðisaukaskatti.

B-kk-nf H-kk-nf, héraðsdómari dæmir mál þetta.

D ó m s o r ð:

Ákærði, F-kk-nf M-kk-nf Á-kk-nf, sæti fangelsi í 75 daga.

Áréttuð er ævilöng svipting ökuréttinda ákærða.

Ákærði greiði allan sakarkostnað málsins, 584.385 krónur, þar af þóknun skipaðs verjanda síns fyrir dóminum, S-kk-ef K-kk-ef K-kk-ef, hæstaréttarlögmanns, 450.120 krónur.

B-kk-nf H-kk-nf